सागारिका घाटगे, जिनकी 'फॉक्स' इस हफ़्ते रिलीज़ हुई है वो इस फ़िल्म की आउटडोर शूटिंग कभी नहीं भूलेंगी. एक दिन इस फ़िल्म की आउटडोर शूटिंग में उन्हें सन्नी दयोल के पीछे-पीछे चलना था और सन्नी के डॉयलाग के जवाब में उन्हें डॉयलाग बोलने थे. अब एक तरफ सन्नी इतनी धीरे बात करते हैं और दूसरी तरफ़ तेज़ हवा चल रही थी जिस वजह से उन्हें सन्नी के डॉयलाग ठीक से सुनाई नहीं दे रहे थे. चक दे इंडिया की सागारिका को इतना डर लगा कि अगर उन्होंने सन्नी के डॉयलाग को सही तरह से नहीं पकड़ा तो वह नाराज़ हो जाएगें और उन्होंने अपने डॉयलाग के साथ-साथ सन्नी दयोल के डॉयलाग भी रट लिए. सन्नी की आवाज़ नहीं सुनाई दे रही थी फिर भी वो खुद मन में सन्नी के लाइन बोल रही थी, और उनके डॉयलाग ख़त्म होते ही अपनी लाइन ज़ोर से बोल गई.